Babelscape/SREDFM huggingface dataset:
Logo

Η Logo είναι μια γλώσσα προγραμματισμού που σχεδόν έχει ταυτιστεί με τη χρήση των υπολογιστών από μικρά παιδιά (πρωτοβάθμιας εκπαίδευσης). Αυτό συμβαίνει, γιατί δίνει τη δυνατότητα σε παιδιά κάθε ηλικίας να επικοινωνήσουν με τον υπολογιστή και να τον προγραμματίσουν πολύ εύκολα και γρήγορα ακόμη και στην πρώτη γνωριμία με τη γλώσσα. Χρησιμοποιεί τεχνικές συναρτησιακού προγραμματισμού δηλαδή οι εντολές του χρήστη εκτελούνται με την κλήση ειδικών λειτουργιών των λεγόμενων συναρτήσεων functions. 

Κατάγεται από τη γλώσσα προγραμματισμού Lisp. Είναι επίσης γνωστή για τα γραφικά που δημιουργεί με την χρήση του δρομέα που μοιάζει με χελώνα (χελωνογραφικά / turtle graphics), αλλά και για το χειρισμό χελώνων ρομπότ που φέρουν μαρκαδόρο, με δυο καταστάσεις αυτού: άνω (PenUp) και κάτω (PenDown). Τα χελωνογραφικά παρέχουν εντολές σχεδίασης σε σχετικές συντεταγμένες ως προς το δρομέα, όπως ΕΜΠΡΟΣ <βήματα> (FORDWARD ή FD), ΠΙΣΩ <βήματα> (BACKWARD ή BK), ΑΡΙΣΤΕΡΑ <μοίρες> (LEFT) και ΔΕΞΙΑ <μοίρες> (RIGHT).

Υπάρχουν πολλές επεκτάσεις της Logo που μπορούν να χειρίζονται καταλόγους, αρχεία, λειτουργίες εισόδου-εξόδου, όπως και λειτουργίες που χρησιμοποιούν την τεχνική της αναδρομής. Δυστυχώς δεν υπάρχει κάποιο κοινά αποδεκτό πρότυπο, ούτε προτυποποίηση της από κάποιον διεθνή οργανισμό (όπως ο ISO ή η ECMA) όπως έχει γίνει με άλλες γλώσσες προγραμματισμού.
COBOL

Η COBOL είναι γλώσσα προγραμματισμού, της οποίας το όνομα προήλθε από τα αρχικά των λέξεων CΟmmon Business Oriented Language (Κοινή Γλώσσα Προσανατολισμένη για Εμπορικές Εφαρμογές). Η COBOL αναπτύχθηκε με σκοπό να καλύψει τις δυσχέρειες που παρουσίαζε η FORTRAN ως γλώσσα προγραμματισμού για εμπορικές εφαρμογές. Βασικό χαρακτηριστικό της COBOL είναι η χρησιμοποίηση της Αγγλικής γλώσσας με προτάσεις, παραγράφους και σημεία στίξης. Η COBOL είναι μία γλώσσα με πολλά στοιχεία μιας φυσικής γλώσσας και έντονη την ύπαρξη του συντακτικού της. Διαβάζοντας μία παράγραφο σε COBOL, εύκολα καταλαβαίνει κανείς το τι κάνουν οι εντολές που διαβάζει. Για το λόγο αυτό η COBOL έγινε πολύ δημοφιλής στο χώρο των εμπορικών εφαρμογών σε σύντομο χρονικό διάστημα.

Δημιουργήθηκε το 1959 στις Ηνωμένες Πολιτείες Αμερικής με πρωτοβουλία του υπουργείου άμυνας και συμμετοχή πολλών εταιρειών κατασκευής ηλεκτρονικών υπολογιστών, κυβερνητικών οργανισμών και πανεπιστημιακών. Ηγέτης στην προσπάθεια αυτή ήταν η Γκρέις Μάρεϊ Χόπερ. To 1968 εκδόθηκε το πρώτο πρότυπο της γλώσσας COBOL από το American National Standards Institute (ANSI) . Έκτοτε έγιναν και άλλες εκδόσεις (1974, 1985 κ.λ.π.) με συνεχείς βελτιώσεις στην γλώσσα. Η κάθε έκδοση ήταν συμβατή με την προηγούμενη.
Αίγιο

Άποψη του Αιγίου από τον [[Κορινθιακός κόλπος|Κορινθιακό Κόλπο]], στο βάθος τα όρη Κολοκοτρώνης (αριστερά) και [[Κλωκός]] (δεξιά).
Το Αίγιο, τα [[Τριζόνια Φωκίδας|Τριζόνια]] και μέρος της [[Στερεά Ελλάδα|Στερεάς Ελλάδας]] και του Κορινθιακού Κόλπου από την κορυφή του Κολοκοτρώνη.
Γκραβούρα του Αιγίου ("Βοστίτσας") ([[17ος αιώνας]]).
Μερική άποψη του Αιγίου από την επαρχιακή οδό Αιγίου - [[Δάφνες Αχαΐας|Δαφνών]], στο βάθος διακρίνονται τα βουνά της [[Στερεά Ελλάδα|Στερεάς Ελλάδας]].
Το Αίγιο (αρχαία: "Αἴγιον", λατινικά: "Aegium", στο Mεσαίωνα: "Βοστίτσα", "Vostizza") είναι παράκτια πόλη της βόρειας Πελοποννήσου και αποτελεί την δεύτερη μεγαλύτερη πόλη της Αχαΐας. Είναι η έδρα του Δήμου Αιγιαλείας ενώ παλαιότερα ήταν έδρα του πρώην Δήμου Αιγίου. Σύμφωνα με την Απογραφή του 2011 έχει πληθυσμό 20.422 κατοίκους. Λόγω της γεωγραφικής του θέσης είναι γνωστό ως το "μπαλκόνι του Κορινθιακού". 

Ο κάτοικος του Αιγίου στην κοινή νεοελληνική ονομάζεται "Αιγιώτης" (θηλ. "Αιγιώτισσα") ενώ η αρχαία ονομασία του κατοίκου είναι "Αιγιεύς" ("-έως"). Οι κάτοικοι της ευρύτερης περιοχής, δηλαδή της Αιγιαλείας, ονομάζονται "Αιγιαλείς".

Το Αίγιο αποτελεί τη χειμερινή έδρα της Ιεράς Μητροπόλεως Καλαβρύτων και Αιγιαλείας (ενώ η θερινή της είναι τα Καλάβρυτα).
Naruto

Το Naruto (ιαπωνικά: ナルト) είναι σειρά manga, η οποία έχει μεταφερθεί και στη μικρή οθόνη ως anime. Δημιουργός του μάνγκα είναι ο Κισιμότο Μασάσι. Το μάνγκα πρωτοεκδόθηκε το 1999 στο 43o τεύχος του περιοδικού "Weekly Shōnen Jump" και έχει μεταφραστεί στα αγγλικά. Ολοκληρώθηκε το Νοέμβριο του 2014, ύστερα από 15 χρόνια. Το ομώνυμο άνιμε έκανε πρεμιέρα στην Ιαπωνία τον Οκτώβριο του 2002 και τελείωσε τον Μάρτιο του 2017. Το "Naruto" είναι το τρίτο πιο πετυχημένο μάνγκα σε πωλήσεις παγκοσμίως, καθώς έχει πουλήσει πάνω από 220 εκατομμύρια αντίτυπα. 

Η πλοκή χωρίζεται σε δύο μεγάλες χρονικές περιόδους, οι οποίες απέχουν χρονικά δυόμισι χρόνια. Ανάμεσά τους παρεμβάλλεται μια σύντομη αναδρομή στο παρελθόν (έξι κεφάλαια στο μάνγκα), γνωστή ως Kakashi Gaiden, η οποία φωτίζει τη μυστηριώδη παιδική ηλικία ενός σημαντικού χαρακτήρα της σειράς, του Hatake Kakashi. 

Πραγματεύεται την προσπάθεια ενός νεαρού, με το όνομα Uzumaki Naruto, να κερδίσει μια θέση στον κόσμο των νίντζα επηρεάζοντας στην προσπάθειά του αυτή καταλυτικά τις ζωές των γύρω του. Χαρακτήρες μένουν μετέωροι ανάμεσα στο φως και στο σκοτάδι, μέχρι να κληθούν να αξιολογήσουν τη ζωή τους και να λάβουν αποφάσεις ως προς το ποιοι θέλουν πραγματικά να είναι.

Ολόκληρο το πρώτο μέρος του μάνγκα έχει μεταφερθεί στη μικρή οθόνη ως σειρά άνιμε με την ονομασία "Naruto". Στις 15 Φεβρουαρίου, η σειρά επέστρεψε ξανά στην πλοκή του δεύτερου μέρους του μάνγκα με τον τίτλο "Naruto: Shippūden" ("Naruto: the Hurricane Chronicles"). Η αρίθμηση των επεισοδίων ξεκινά και πάλι από τον αριθμό 1, εφόσον επισήμως η σειρά "Naruto" ολοκλήρωσε τον κύκλο της. Επίσης έχουν βγει δέκα ταινίες, μερικά επεισόδια OVA και μια σειρά βιντεοπαιχνιδιών.
Μεσολόγγι

Το Μεσολόγγι είναι πόλη της δυτικής Στερεάς Ελλάδος, πρωτεύουσα της Περιφερειακής Ενότητας Αιτωλοακαρνανίας και έδρα του Δήμου Ιεράς Πόλεως Μεσολογγίου. Η πόλη, κτισμένη στον προσχωσιγενή βραχίονα που σχηματίζεται ανάμεσα στην ομώνυμη λιμνοθάλασσα και στη λιμνοθάλασσα της Κλείσοβας, βρίσκεται 247 χλμ. δυτικά της Αθήνας και σε απόσταση περίπου 37 χλμ. νοτιότερα του Αγρινίου και 34 χλμ. δυτικότερα του Αντιρρίου. 

Ο πληθυσμός του Καλλικρατικού δήμου, σύμφωνα με τα οριστικά αποτελέσματα της Απογραφής του 2011, ανέρχεται σε 34.416 κατοίκους, ενώ της πόλης σε 12.785 μόνιμους κατοίκους.

Το μεγαλύτερο βουνό κοντά στο Μεσολόγγι είναι το όρος Αράκυνθος.
Εσπίνιο

<br>

Η Εσπίνιο είναι πόλη της Πορτογαλίας. Κατά την απογραφή του 2006 είχε 32.177 κατοίκους. Η πόλη φημίζεται για την παραλία και το καζίνο της. Είναι επίσης γνωστή στην Πορτογαλία για την ετήσια έκθεση που διοργανώνεται εκεί.
Νικόλαος Λούρος

-->
}}Ο Νικόλαος Λούρος (6 Μαρτίου 1898 - 7 Απριλίου 1986) ήταν ομότιμος καθηγητής Μαιευτικής και Γυναικολογίας του Πανεπιστημίου Αθηνών, μέλος της Ακαδημίας Αθηνών, πολιτικός και ποιητής.
Ορθόδοξο εορτολόγιο

Το Ορθόδοξο εορτολόγιο δηλαδή το εορτολόγιο της Ορθόδοξης ανατολικής εκκλησίας ορίζει τις εορτές και επετείους της Ορθόδοξης Εκκλησίας σε ετήσια βάση. Αυτές σχετίζονται με την ανάμνηση συμβάντων από την επίγεια παρουσία του Ιησού Χριστού, περιγραφές και πρόσωπα από την Παλαιά και την Καινή Διαθήκη, αλλά και γεγονότα από τον βίο Αγίων, οσίων, μαρτύρων, νεομαρτύρων και γενικότερα προσώπων που προσκυνώνται και τιμώνται από την Ορθόδοξη Εκκλησία.

Το εορτολόγιο έχει κεντρική σημασία για την ζωή των πιστών της Ορθόδοξης Εκκλησίας αφού καθορίζει μεταξύ των άλλων τις ετήσιες περιόδους νηστειών, αλλά και τις επίσημες κρατικές αργίες θρησκευτικού περιεχομένου στα κράτη με επίσημη θρησκεία την Ορθοδοξία. Οι Έλληνες εορτάζουν σύμφωνα με το εορτολόγιο την ονομαστική τους εορτή, δηλαδή εορτάζουν το όνομά τους, καθώς και τον άγιο από τον οποίο το πήραν. 

Οι εορτές της Ορθόδοξης ανατολικής εκκλησίας είναι δύο ειδών: σταθερές και κινητές. Οι σταθερές εορτάζονται την ίδια ημερομηνία κάθε χρόνο, ενώ η ημερομηνία των κινητών εορτών μεταβάλλεται από χρόνο σε χρόνο. Σταθερές εορτές είναι συνήθως αυτές που σχετίζονται με την Παναγία και οι γιορτές των Αγίων, εκτός αν βρίσκονται σε ημερομηνία κατά την διάρκεια της Σαρακοστής. Συνήθως οι κινητές εορτές σχετίζονται με την ημερομηνία εορτασμού του Πάσχα, που και αυτή είναι μεταβαλλόμενη από χρόνο σε χρόνο. Για παράδειγμα η εορτή του Αγίου Γεωργίου πάντα γιορτάζεται μετά το Πάσχα, αν τύχει και πέσει μέσα στη Σαρακοστή.

Η τάξη και οι απαραίτητες οδηγίες για όλες τις κινητές και ακίνητες εορτές του έτους περιλαμβάνονται στο Τυπικό της Εκκλησίας (βλέπε http://www.ec-patr.org/gr/typikon και https://web.archive.org/web/20070917011837/http://www.typikon.gr/). Οι εορτές και επέτειοι που αναφέρονται σε μια συγκεκριμένη ημερομηνία, εορτάζονται από τους Παλαιοημερολογίτες 13 μέρες αργότερα.
Τενοτστιτλάν

Η Τενοτστιτλάν ή Τενοκτιτλάν (ισπανικά: Tenochtitlan - "Τενοτστίτλαν" ή Tenochtitlán - "Τενοτστιτλάν", Νάουατλ: Tenōchtitlan - "Τενοτστίτλαν)" ήταν μια πόλη-νησί στην λίμνη Τεξκόκο του Μεξικού, πρωτεύουσα της αυτοκρατορίας των Αζτέκων.
Λέβητας

Λέβητας ονομάζεται κάθε κλειστή μεταλλική συσκευή (δοχείο) εντός του οποίου νερό ή άλλο υγρό θερμαίνεται και μετατρέπεται σε ατμό - οπότε ονομάζεται ατμολέβητας ή αν θερμαίνει το νερό, λέβητας νερού. 

Η θερμότητα παράγεται από την καύση του καυσίμου, με το οποίο τροφοδοτείται ο λέβητας, χάρη στο εργαζόμενο μέσο, που ανακυκλοφορεί μέσα σε σωληνώσεις και μεταφέρει τη θερμότητα αυτή στο σημείο που θα καταναλωθεί, είτε για θέρμανση είτε για παραγωγή έργου. Για τους συνήθεις λέβητες σε συστήματα κεντρικής θέρμανσης, το εργαζόμενο μέσο είναι το νερό.

Ατμολέβητας ή ατμογεννήτρια είναι ο λέβητας, στον οποίο το εργαζόμενο μέσο είναι ο ατμός που παράγεται από την εξάτμιση του νερού τροφοδοσίας του λέβητα. Ο ατμολέβητας αποτελεί απαραίτητο μέσον των ατμομηχανών. Ιδιαίτερη κατηγορία αποτελούν οι ναυτικοί ατμολέβητες.
Μανδάτωρ

<br>

Ο Μανδάτωρ ήταν ανώτατος υπάλληλος της Αυτοκρατορικής Αυλής του Βυζαντίου, έργο του οποίου ήταν να μεταβιβάζει τις διαταγές του Αυτοκράτορα. Το αξίωμα αυτό έφεραν πολλοί, με επί κεφαλής αυτών τον «Πρωτομανδάτωρα». Ένας δε εξ αυτών «παρά τω Βασιλεί» έφερε «"χρυσούν βεργίν"», δηλαδή ράβδο χρυσή διακοσμημένη με πολύτιμους λίθους συνοδεύοντας τον Αυτοκράτορα κατά τις εξόδους του σε δημόσιες εμφανίσεις και τελετές. Μέσω δε αυτού ο Αυτοκράτορας προσφωνούσε τον λαό.

Μανδάτωρες υπήρχαν και στο στρατό με καθήκοντα αγγελιαφόρου ή συνδέσμου μεταξύ των Διοικητών «"οι τα μανδάτα των αρχόντων οξέως διακομίζοντες"». Εκλεγόντουσαν από κάθε Τάγμα «"άνδρες γοργοί και φρόνιμοι και λαλούντες, αν ενδέχηται, και διαφόρους γλώσσας"». Αντ' αυτών εκφωνούνταν τα παραγγέλματα των Διοικητών, τόσο κατά τις ασκήσεις όσο και στο πεδίο της μάχης. Στο δε πεδίο της μάχης οι Μανδάτωρες εκτελούσαν και καθήκοντα ανιχνευτή προς προστασία των Διοικητών.
Βολταίρος

Ο Φρανσουά Μαρί Αρουέ ("François-Marie Arouet", 21 Νοεμβρίου 1694 – 30 Μαΐου 1778), ευρύτερα γνωστός με το ψευδώνυμο Βολταίρος ("Voltaire"), ήταν Γάλλος συγγραφέας, ιστορικός και φιλόσοφος, διάσημος για το πνεύμα του, τις επιθέσεις του εις βάρος της Καθολικής Εκκλησίας και την υπεράσπιση της ανεξιθρησκίας, της ελευθερίας του λόγου και του διαχωρισμού εκκλησίας και κράτους. Θεωρείται κεντρική μορφή και ενσάρκωση του Διαφωτισμού του 18ου αιώνα. Υπήρξε επίσης δοκιμιογράφος και κορυφαίος εκπρόσωπος του ντεϊσμού.
Παλαιών Πατρών Ιωακείμ

Ο Παλαιών Πατρών Ιωακείμ υπήρξε Βυζαντινός ιεράρχης, μητροπολίτης Παλαιών Πατρών κατά τον 15ο αιώνα. Δεν γνωρίζουμε πότε ακριβώς θήτευσε ο Ιωακείμ, πάντως σίγουρα πριν το 1450.
Μητροπολίτης Πάτρας Θεόδωρος Σανταβαρίνος

O Μητροπολίτης Πάτρας Θεόδωρος Σανταβαρίνος υπήρξε μοναχός στη Μονή Στουδίου, ο οποίος είχε καταφέρει να κερδίσει την εύνοια του Πατριάρχη Φώτιου.

Ορίστηκε Μητροπολίτης Πάτρας από τον καθαιρεμένο πρώην Πατριάρχη Φώτιο, κατά την εξορία του, ενώ ήδη υπήρχε νόμιμος Μητροπολίτης ο Α. Παπαδόπουλος Κεραμίας. Ο Σανταβαρινός δεν κατέλαβε τον Μητροπολιτικό θρόνο, ούτε τον διεκδίκησε, απλά κατείχε τον τίτλο του Μητροπολίτη Πάτρας. Σύμφωνα με τον Θωμόπουλο είχε ζητήσει την πλούσια πατραϊκή μητρόπολη, αποσκοπώντας σε μεγάλα οικονομικά οφέλη. Παρόλο που δεν ήταν νόμιμος μητροπολίτης, εντούτοις αναφέρεται σε κατάλογο Μητροπολιτών Πάτρας που είχε συνταχθεί από τον Σταυράκη Αριστάρχη Βέη και είχε εκδοθεί το 1903 από τον Ernest Gerland.
Σώσσιος

Ο Σώσσιος, αγνώστων λοιπών στοιχείων, ήταν κάτοικος της Πάτρας που σχετίζεται με τον Απόστολο Ανδρέα. 

Ήταν ο πρώτος Πατρινός που ασπάστηκε τον χριστιανισμό και πιθανώς ο πρώτος ασθενής που θεράπευσε στην Πάτρα ο Απόστολος Ανδρέας. Κατά την παράδοση όταν ο Απόστολος Ανδρέας ήρθε στην πόλη τον φιλοξένησε σπίτι του . Ο Σωσσίας μάλιστα ήταν ασθενής , έπασχε από άγνωστη ανίατη ασθένεια, και ο απόστολος πιάνοντας τα χέρια του τον θεράπευσε , ήταν το πρώτο θαύμα που έκανε στην πόλη.

Σύμφωνα με το συναξάρι του αγίου (της 30ης Νοεμβρίου), ο Απόστολος Ανδρέας μπαίνοντας στην πόλη, πήγε στο σπίτι του "Σώσιου" "εις τον οποίον θέσας την αγίαν χείρα του, εθεράπευσεν αμέσως αυτόν από της επικινδύνου και ανιάτου ασθενείας του". Κατόπιν, ο Απόστολος Ανδρέας, "διά πολλών διδαχών και κηρυγμάτων, δια των αποστολικών του λόγων και δια πολλών θαυμάτων...επιστρέψας άπαντας τους κατοίκους της πόλεως Πατρών εις την θεογνωσίαν, της χριστιανικής πίστεως".
Αρέθας

Ο Αρχιεπίσκοπος Καισαρείας Αρέθας θεωρείται ένας από τους διαπρεπέστερους λογίους της Μεσοβυζαντινής περιόδου και από τους πρωτεργάτες της αναβίωσης των κλασικών σπουδών στο Βυζάντιο. Οι κώδικες που δημιούργησε ο ίδιος, που περιείχαν τα σχόλιά του, θεωρούνται ότι διέσωσαν πολλά αρχαία κείμενα, συμπεριλαμβανομένων έργων του Πλάτωνα και των «"εἰς ἑαυτόν"» του Μάρκου Αυρηλίου.
Παλαιών Πατρών Παρθένιος Δ΄

O Παλαιών Πατρών Παρθένιος Δ΄ (Ιωάννινα 1720- Μόσχα 1786) ήταν Έλληνας ιεράρχης έχοντας διατελέσει δύο φορές μητροπολίτης Παλαιών Πατρών. Συμμετείχε ενεργά στην Ορλωφική επανάσταση μετά την ατυχή έκβαση της οποίας κατέφυγε με ρωσικό πλοίο στη Ρωσία.
Άγιος Ρήγουλος

Ο Άγιος Ρήγουλος (Saint Regulus ή Saint Rule, ή στα αρχαία ιρλανδικά Riagal) ήταν Χριστιανός μοναχός και θεωρείται άγιος των Σκώτων. Γεννήθηκε στην Πάτρα και ήταν επίσκοπος ή ηγούμενος που του είχε ανατεθεί η φύλαξη του λειψάνου του απόστολου Ανδρέα.

Σύμφωνα με έναν θρύλο, κάποια νύχτα είδε σε όραμα στον ύπνο του άγγελο που τον διέταξε να αφαιρέσει από το λείψανο του αγίου τη μία ωμοπλάτη, τρία δάχτυλα του δεξιού χεριού, το κόκκαλο από το γόνατο και ένα δόντι, το οποίο και έκανε. Ύστερα από χρόνια είδε άλλο όραμα που του έλεγε να φύγει από την Πάτρα μαζί με το λείψανο που είχε (το υπόλοιπο λείψανο εν τω μεταξύ είχε μεταφερθεί στην Κωνσταντινούπολη). Στο ταξίδι όμως ναυάγησε κοντά στο λιμάνι του αγίου Ανδρέα, όπως λέγεται σήμερα, στη Σκωτία. Εκεί ο βασιλιάς Όνγκους των Πίκτων τον φιλοξένησε και αργότερα ασπάστηκε τον χριστιανισμό μαζί με όλους τους υπηκόους του. Στην περιοχή του ναυαγίου χτίστηκε ναός αφιερωμένος στον άγιο Ανδρέα, όπου τοποθετήθηκε και το λείψανό του. Έτσι κτίστηκε η πόλη του Αγίου Ανδρέα (Saint Andrews), ο άγιος Ανδρέας καθιερώθηκε προστάτης της Σκωτίας και η σημαία της χώρας φέρει τον (χιαστί) σταυρό του μαρτυρίου του. Μάλιστα κάποιος από την συνοδεία του Ρηγούλου αργότερα έγινε και βασιλιάς των Πίκτων με το όνομα Αχαιός.
Κωνσταντίνος Βολανάκης

Ο Κωνσταντίνος Βολανάκης ή Βολονάκης (Ηράκλειο Κρήτης, 17 Μαρτίου 1837 - Πειραιάς, 29 Ιουνίου 1907) ήταν ένας από τους σημαντικότερους Έλληνες ζωγράφους του 19ου αιώνα. Θεωρείται ο «πατέρας της ελληνικής θαλασσογραφίας».
Ραϊνάλδος Ντε Λάουρα

Ο Ραϊνάλδος Ντε Λάουρα (Reginald de Laura) ήταν Λατίνος αρχιεπίσκοπος Πάτρας και βαρώνος της Πάτρας, που ανήκε διοικητικά στον Πάπα κατά τη χρονική περίοδο 1351-1357 .

Μετατέθηκε στην Πάτρα από το Οτράντο της Ιταλίας στις 4 Ιανουαρίου 1351. Κατόρθωσε να απαλλάξει την πατραϊκή καθολική εκκλησία από την εξάρτηση της από τους Ενετούς και να παραχωρήσει δικαιώματα στο λιμάνι της Πάτρας στην Γένοβα . Η ενέργειά του αυτή αντιμετώπισε την έντονη διαμαρτυρία της Βενετίας με αποτέλεσμα να παραχωρήσει μερικά δικαιώματα και στους Ενετούς εμπόρους. Πριν έρθει στην Πάτρα ήταν ηγούμενος στην μονή Αγίου Νικολάου στο ενετικό Λίντο , έμεινε ακόμη στη Βενετία ως έξαρχος της Γαλλικής μονής του Κλυνί το 1358.
Αλάνα Μάιλς

Η Αλάνα Μάιλς ("Alannah Myles", πραγματικό όνομα: "Alannah Byles", 25 Δεκεμβρίου 1958) είναι Καναδή τραγουδίστρια.

Γεννήθηκε στο Τορόντο, Οντάριο, του Καναδα. Μεγάλωσε στο Μπάκχορν του Τορόντο όπου η οικογένειά της έχει ένα ράντσο, όπου και έμαθε ιππασία. Έγραψε το πρώτο της τραγούδι στα οκτώ της χρόνια, με τίτλο "Ugly Little Cabbage in the Garden", που αναφερόταν στην αδερφή της, που την πείραζε συνέχεια. Αργότερα, πούλησε το άλογό της προκειμένου να αγοράζει μία κιθάρα τύπου Ovation για να παίξει σε διάφορα μαγαζιά (κυρίως κλαμπ και καφέ).

Μόλις ενηλικιώθηκε, άρχιζε να παίζει επαγγελματικά στο Νότιο Οντάριο. Συνάντησε τον Κρίστοφερ Γουόρντ, με τον οποίο σχημάτισαν συγκρότημα και ερμήνευαν επιτυχίες των Αρίθα Φράνκλιν, Μπομπ Σήγκερ και The Pretenders. Κατάφεραν μάλιστα να πάρουν ορισμένες δουλειές πείθοντας καταστηματάρχες πως γνωστά τραγούδια άλλων καλλιτεχνών είναι κατ' ουσίαν δικά τους. Αργότερα, το συγκρότημα ολοκληρώθηκε και με την προσθήκη του Ντέιβιντ Τάισον.

Το 1989 βγήκε το περίφημο τραγούδι "Black Velvet" όπου γρήγορα ανέβηκε στα charts πολλών χωρών. Στον Καναδά] έγινε 10 φορές πλατινένιο. Συνολικά, πούλησε 5 εκατομμύρια δίσκους παγκοσμίως και κέρδισε τρία Juno Awards και ένα Γκράμι. Η Μάιλς έκανε συνεχόμενη περιοδεία για 18 μήνες, ενώ άνοιγε τις συναυλίες για πολλούς καλλιτέχνες, όπως οι Ρόμπερτ Πλαντ, Τίνα Τάρνερ και Simple Minds.

Η Myles έχει διάφορες επιτυχίες στον Καναδά, μεταξύ των οποίων τα "Love Is" και "Song Instead of a Kiss", όμως το "Black Velvet" είναι η μοναδική της διεθνής επιτυχία.
Γουλιέλμος Φραγκιπάνης

Ο Γουλιέλμος Φραγκιπάνης ("Guglielmo Frangipani", ... - 1337) ήταν Λατίνος αρχιεπίσκοπος, αλλά και Βαρώνος της Πάτρας το 1317-1337. Υπήρξε και βάιλος του πριγκιπάτου της Αχαΐας (1329 - 1331), επίτροπος δηλαδή του πρίγκιπα κατά την απουσία του.
Μονή Κουτλουμουσίου

thumb|200px|right|Η εκκλησία του μοναστηριού
Η Ιερά Πατριαρχική και Σταυροπηγιακή Μονή Κουτλουμουσίου είναι μια εκ των είκοσι μονών του Αγίου Όρους και κατατάσσεται έκτη (6η) στην ιεραρχική τάξη των Αγιορείτικων μονών. 

Καθηγούμενος της Ιεράς Μονής είναι ο Αρχιμανδρίτης Νικόλαος.
HTML

μικρογραφία|δεξιά|300px|Δείγμα κώδικα HTML
Η HTML (αρχικοποίηση του αγγλικού HyperText Markup Language, ελλ. Γλώσσα Σήμανσης Υπερκειμένου) είναι η κύρια γλώσσα σήμανσης για τις ιστοσελίδες, και τα στοιχεία της είναι τα βασικά δομικά στοιχεία των ιστοσελίδων.

Η HTML γράφεται υπό μορφή στοιχείων HTML τα οποία αποτελούνται από "ετικέτες" (tags), οι οποίες περικλείονται μέσα σε σύμβολα «μεγαλύτερο από» και «μικρότερο από» (για παράδειγμα ), μέσα στο περιεχόμενο της ιστοσελίδας. Οι ετικέτες HTML συνήθως λειτουργούν ανά ζεύγη (για παράδειγμα και ), με την πρώτη να ονομάζεται "ετικέτα έναρξης" και τη δεύτερη "ετικέτα λήξης" (ή σε άλλες περιπτώσεις "ετικέτα ανοίγματος" και "ετικέτα κλεισίματος" αντίστοιχα). Ανάμεσα στις ετικέτες, οι σχεδιαστές ιστοσελίδων μπορούν να τοποθετήσουν κείμενο, πίνακες, εικόνες κλπ.

Ο σκοπός ενός web browser είναι να διαβάζει τα έγγραφα HTML και να τα συνθέσει σε σελίδες που μπορεί κανείς να διαβάσει ή να ακούσει. Ο browser δεν εμφανίζει τις ετικέτες HTML, αλλά τις χρησιμοποιεί για να παρουσιάσει το περιεχόμενο της σελίδας.

Τα στοιχεία της HTML χρησιμοποιούνται για να κτίσουν όλους του ιστότοπους. Η HTML επιτρέπει την ενσωμάτωση εικόνων και άλλων αντικειμένων μέσα στη σελίδα, και μπορεί να χρησιμοποιηθεί για να εμφανίσει διαδραστικές φόρμες. Παρέχει τις μεθόδους δημιουργίας δομημένων εγγράφων (δηλαδή εγγράφων που αποτελούνται από το περιεχόμενο που μεταφέρουν και από τον κώδικα μορφοποίησης του περιεχομένου) καθορίζοντας δομικά σημαντικά στοιχεία για το κείμενο, όπως κεφαλίδες, παραγράφους, λίστες, συνδέσμους, παραθέσεις και άλλα. Μπορούν επίσης να ενσωματώνονται σενάρια εντολών σε γλώσσες όπως η JavaScript, τα οποία επηρεάζουν τη συμπεριφορά των ιστοσελίδων HTML και από στατικές τις κάνουν διαδραστικές.

Οι Web browsers μπορούν επίσης να αναφέρονται σε στυλ μορφοποίησης CSS για να ορίζουν την εμφάνιση και τη διάταξη του κειμένου και του υπόλοιπου υλικού. Ο οργανισμός W3C, ο οποίος δημιουργεί και συντηρεί τα πρότυπα για την HTML και τα CSS, ενθαρρύνει τη χρήση των CSS αντί διαφόρων στοιχείων της HTML για σκοπούς παρουσίασης του περιεχομένου.
Περικλής Γερούσης

-->
Ο Περικλής Γερούσης ήταν σταφιδέμπορος.
Γεννήθηκε στην Πάτρα και ασχολήθηκε με το εμπόριο της σταφίδας. Διέμενε μόνιμα στο Λονδίνο, όταν το 1870 εκλέχτηκε δήμαρχος Πατρέων με πολύ μεγάλη πλειοψηφία. Αρνήθηκε όμως τη θέση γιατί προτάθηκε ως υποψήφιος χωρίς την έγκρισή του, για τον λόγο οτι δεν ανήκε σε καμία πολιτική παράταξη. Έστειλε τις ευχαριστήριες δηλώσεις και αποφάσισε να δενδροφυτεύσει τον "Νέο δρόμο", τη σημερινή οδό Δημητρίου Γούναρη. Για αυτό τον σκοπό αγόρασε πλατάνια από φυτώριο της Γερμανίας και τα έστειλε στην Πάτρα. Πλήρωσε και όλα τα έξοδα ώστε ο δρόμος να αποκτήσει δενδροστοιχίες και στις δύο πλευρές. 

Απεβίωσε το 1890.
Νάουσα

Η Νάουσα ή επίσημα η Ηρωική πόλη της Νάουσας, ανήκει στην περιφέρεια της Κεντρικής Μακεδονίας, κτισμένη στους πρόποδες του όρους Βερμίου, είναι ορεινή πόλη και βάση της τελευταίας απογραφής το μεγαλύτερο ορεινό αστικό κέντρο της Ελλάδας. Σύμφωνα με την απογραφή του έτους 2011 ο πληθυσμός φτάνει τους 20.176 κατοίκους. Ο ευρύτερος Δήμος, μετά τη διοικητική μεταρρύθμιση του σχεδίου Καλλικράτης, διαμόρφωσε τον πληθυσμό του σε 32.494 κατοίκους. Από το 1955 με βασιλικό διάταγμα χαρακτηρίζεται ως "ηρωική πόλη" για τους αγώνες και τις θυσίες των κατοίκων κατά την περίοδο των απελευθερωτικών αγώνων του 1822.
thumb|right|Η Νάουσα χιονισμένη
thumb|right|Το Δημοτικό Πάρκο της πόλης, τον χειμώνα
thumb|right|"Γενίτσαρος" σε παραδοσιακό κτίριο της πόλης
thumb|right|Το πάρκο Αγίου Νικολάου στη Νάουσα
thumb|right|O ποταμός "Αράπιτσα" που διασχίζει την πόλη 

Η Αράπιτσα της Νάουσας είναι ένα από τα λίγα ποτάμια στην Ελλάδα που έχουν ονομασία θηλυκού γένους. Ένα ποτάμι που έχει μείνει στην ιστορία για τη μεγάλη θυσία των γυναικών της πόλης, τον Απρίλιο του 1822, οι οποίες προτίμησαν να πέσουν αυτές και τα παιδιά τους στα νερά του παρά στα χέρια των Τούρκων.
Άγιος Παύλος ο Πατρεύς

Ο Άγιος Παύλος ο Πατρεύς είναι άγιος της Ορθόδοξης Εκκλησίας.

Ήταν ηγούμενος σε παραλιακή Λαύρα που ανήκε στην Μονή Σινά στην έρημο της Ραϊθούς. Σφαγιάστηκε από Αιθίοπες Σαρακηνούς μαζί με άλλους 32 πατέρες. Έζησε στο τέλος του 3ου αιώνα επί αυτοκρατόρων Ουλεντιανού και Ουάλη, η μνήμη του τιμάται στις 14 Ιανουαρίου.

Ο μαρτυρικός θάνατός του αναφέρεται στο Ιερό Συναξάρι σε περιγραφή του Αιγύπτιου μοναχού Αμμώνιου.

Αν και ο οσιομάρτυρας Παύλος ο Πατρέας ήταν μέχρι τότε άγνωστος, το 1947, ο πρωτοσύγκελος και αρχιμανδρίτης Ευστάθιος Ευσταθόπουλος, μετέπειτα Μητροπολίτης Γόρτυνος και Μεγαλουπόλεως, φρόντισε να τυπώσει την Ακολουθία των «Αγίων Οσιομαρτύρων Αββάδων, των εν Σινά και Ραϊθώ αναιρεθέντων» (ανατυπώνοντας κείμενο που βρήκε σε παλαιό βιβλίο το 1940 στην Κεφαλλονιά, όπου υπηρετούσε ως καθηγητής) και να ορίσει την φιλοτέχνηση σχετικής εικόνας με την επιγραφή «ΟΣΙΟΜΑΡΤΥΣ ΠΑΥΛΟΣ, ο εκ ΠΑΤΡΩΝ ΤΗΣ ΑΧΑΪΑΣ». Η εικόνα φιλοτεχνήθηκε το 1952 από το ζωγράφο Τάκη Πριονά. Στη συνέχεια ο αρχιμανδρίτης καθιέρωσε τον εορτασμό του Αγίου κατά τη δεκαετία του 1960 με πανηγυρικό εορτασμό και Θεία Λειτουργία.
Παύλος Φόσκαρης

Ο Παύλος Φόσκαρης (ιταλικά : Paolo Foscari) ήταν Ρωμαιοκαθολικός αρχιεπίσκοπος Πάτρας το 1375-1394, και συνακόλουθα βαρώνος της Πάτρας, που ήταν τότε ανεξάρτητο κρατίδιο υποτελές στον Πάπα.

Γεννήθηκε στη Βενετία από οικογένεια πατρικίων και ο πατέρας του λεγόταν Ιωάννης. Σπούδασε στη Πάντοβα αστικό και εκκλησιαστικό δίκαιο και αργότερα έγινε καθηγητής του ίδιου πανεπιστημίου. Το 1365 η βενετική γερουσία ξεκίνησε ενέργειες για να γίνει αρχιεπίσκοπος Πάτρας.

Στις 24 Απριλίου 1366 διορίζεται επίσκοπος Κορώνης και με παρέμβαση της συγκλήτου το 1367-1375 επίσκοπος Καστελίου στη Βενετία. Σαν επίσκοπος Καστελίου ήρθε σε σύγκρουση με τις Βενετικές αρχές, παρόλα αυτά έμεινε στην επισκοπή μέχρι το 1375.

Το 1375 μετατίθεται στη λατινική αρχιεπισκοπή Πάτρας και το 1376 διορίζεται βάιλος του Πριγκιπάτου της Αχαΐας. Οπαδός του πάπα Ουρβανού ΣΤ' κυνηγήθηκε από τον επόμενο πάπα Κλήμη Ζ', ο οποίος και τον αντικατέστησε στον αρχιεπισκοπικό θρόνο της Πάτρας το 1384. Το 1386 γίνεται Μητροπολίτης Ταρσού.

Ο Φόσκαρης αποκαταστάθηκε γρήγορα στον Αρχιεπισκοπικό θρόνο της Πάτρας και μαζί γίνεται και γενικός βικάριος του πριγκιπάτου της Αχαΐας. Σε όλη του την θητεία τον υποστήριξε η Βενετία με αποστολή πολεμιστών και πολεμικού υλικού. 

Πέθανε το 1393 ή 94.
Αλέξιος Στριφτόμπολας

Ο Αλέξιος Στριφτόμπολας (Σιγούνι Καλαβρύτων, 1834 – Πάτρα, 16 Φεβρουαρίου 1912) ήταν Έλληνας πολιτικός.

Εκλέχτηκε πολλές φορές δημοτικός πάρεδρος και βουλευτής Πάτρας ενώ ήταν και υποψήφιος δήμαρχος Πατρέων. Ήταν φιλοβασιλικός και αφοσιωμένος στον Όθωνα και τον ακολούθησε στην εξορία. Αποτέλεσε γραφική φιγούρα του ελληνικού κοινοβουλίου, αφού ήταν ο μόνος βουλευτής που φορούσε φουστανέλα για όλη του την ζωή αρνούμενος να φορέσει "φράγκικα" (κοστούμι, παντελόνι), τα οποία αποτελούσαν πλέον το επίσημο τρόπο ενδυμασίας στην εποχή του.
Σουνισμός

Ο Σουνιτισμός ή Σουνισμός είναι ένας από τους δύο κύριους κλάδους του Ισλάμ. Δίνουν έμφαση στην "σούνα" (παράδοση) του προφήτη Μωάμεθ. Ορισμένες φορές οι σουνίτες μουσουλμάνοι αναφέρονται ως «ορθόδοξοι». Πάντως είναι το πολυπληθέστερο από τα δύο κύρια ισλαμικά δόγματα.

Ιδιαίτερο χαρακτηριστικό των Σουνιτών είναι η επιμονή στην πιστή τήρηση των γραφών του Κορανίου, που θεωρείται θεμέλιο του Ισλάμ, και της ισλαμικής παράδοσης, απ' όπου προέρχεται και η ονομασία τους. Οι Σουνίτες θεωρούν ότι παραμένουν πιστοί στην παράδοση (σούνα), η οποία κατ' αυτούς αποτελείται από τις έξι "Χαντίθ" (Αναφορές) που συντάχθηκαν τον 3ο αιώνα μετά τον Μωάμεθ (τον 9ο μ.Χ.). Αντίθετα οι Σιίτες αποδέχονται τη δική τους Χαντίθ. 

Οι αποφάσεις παίρνονται με βάση την ομοφωνία της Ούμα (κοινότητας). Τα δύο αυτά σημεία προσφέρουν στερεότητα και συνοχή στο μουσουλμανικό δόγμα. Επίσης, θεωρούν ότι η διαδοχή του Μωάμεθ δεν χρειάζεται να είναι κληρονομική, γεγονός που αποτελεί την κύρια αιτία τριβών και συγκρούσεων με τους Σιίτες Μουσουλμάνους.
Καλαμπάκι

To Καλαμπάκι (επίσημα Καλαμπάκιον) είναι πεδινή κωμόπολη του νομού Δράμας σε υψόμετρο 60 μέτρα. Βρίσκεται 13 χλμ. νότια της Δράμας, πρωτεύουσας του νομού. Το Καλαμπάκι μετά το πρόγραμμα Καλλικράτης ορίστηκε ως η έδρα του Δήμου Δοξάτου, στον οποίο υπάγονται επίσης τα χωριά Φτελιά, Αγία Παρασκευή, Καλαμώνας και Νεροφράκτης και σύμφωνα με την απογραφή του 2011 έχει πληθυσμό 3.110 κατοίκους.
Μητροπολίτης Διδυμοτείχου Παφνούτιος

<br>

Ο Μητροπολίτης Διδυμοτείχου Παφνούτιος γεννήθηκε στην Πάτρα και διετέλεσε μητροπολίτης Διδυμότειχου τον 16ο αιώνα. Ότι γνωρίζουμε για αυτόν το ξέρουμε από κώδικες της μονής της Μεγίστης Λαύρας στο Άγιο Όρος. Σε αυτούς αναφέρεται ότι μετείχε σε σύνοδο το 1570 και ανέφερε ο ίδιος ότι καταγόταν από την Πάτρα.

Κατηγορία:Μητροπολίτες Διδυμοτείχου
Καραμανλήδες

Γάμος Καραμανλήδων στη [[Μαλακοπή Καππαδοκίας|Μαλακοπή]], περί το 1910
Καραμανλήδες ("ενικός" Καραμανλής) αποκαλούνται οι τουρκόφωνοι Έλληνες Ορθόδοξοι Χριστιανοί (Rum) που κατοικούσαν στη Μικρά Ασία, συγκεκριμένα στην Καραμανία (ονομάστηκε από το τουρκικό Μπεηλίκι των Καραμανιδών, στην περιοχή της αρχαίας Κιλικίας) και την Καππαδοκία.
Πανδούλφος Μαλατέστα

Ο Πανδούλφος Μαλατέστα ("Pandolfo Malatesta") ήταν Ιταλός αρχιεπίσκοπος της Πάτρας ενώ διετέλεσε ως ο τελευταίος βαρώνος της Πάτρας.

Γεννήθηκε στο Πεζάρο και καταγόταν από την οικογένεια Μαλατέστα οι οποίοι κυβερνούσαν ενα από τα πολλά κρατίδια που ήταν μοιρασμένη τότε η Ιταλία. Χειροτονήθηκε αρχιεπίσκοπος Πάτρας το 1424-1430. Πριν διορισθεί από τον Πάπα στην Πάτρα ήταν στην επισκοπή της Μπρέσια 1416-1418 και έπειτα Επίσκοπος της Κουτάνς την περίοδο 1418-1424.

Εκδιώχτηκε από τον Κωνσταντίνο Παλαιολόγο όταν κατέλαβε την Πάτρα το 1430. Κατέφυγε στην Ναύπακτο και μετά στην Ιταλία όπου πέθανε στο Πεζάρο στις 17 Απριλίου 1441.
Στέφανος Ζακαρία

Ο Στέφανος Ζακαρία ("Stefano Zaccaria", ... - 1424) ήταν Λατίνος αρχιεπίσκοπος και βαρώνος της Πάτρας το 1405-1424. Καταγόταν από την Γενοβέζικη οικογένεια Ζακαρία ηγεμόνων της Χίου με φέουδα στο Πριγκιπάτο της Αχαΐας. Ήταν γιος του Ανδρόνικου Ασάν Ζαχαρία και αδελφός του Κεντυρίωνα Β΄ και του Εράρδου.

Το 1408 ενοικίασε την βαρωνία της Πάτρας στους Ενετούς για πέντε χρόνια, κρατώντας μόνο τα πνευματικά δικαιώματα σαν αρχιεπίσκοπος και έφυγε για την Βενετία. Ο αρχιεπίσκοπος τότε ήταν και βαρώνος της Πάτρας. Το 1413 τελείωσε το ενοικιοστάσιο και ξαναπήρε την βαρωνία, επιστρέφοντας στην πόλη. Τον Αύγουστο του 1418 οι Παλαιολόγοι πολιορκούν την πόλη και μετά από αυτούς οι Ενετοί, οι οποίοι την καταλαμβάνουν. Τελικά στις 10 Ιουλίου 1419 οι Ενετοί επιστρέφουν την Πάτρα στον Στέφανο μετά από παρέμβαση του Πάπα.
Τιμόθεος Μαρμαρηνός

Ο Τιμόθεος Μαρμαρηνός γεννήθηκε στην Πάνορμο της Κυζίκου της Μικράς Ασίας. Χειροτονήθηκε αρχιεπίσκοπος Παλαιάς Πάτρας στις 28 Φεβρουαρίου 1601, τίτλο που διατήρησε μέχρι το 1612, οπότε έγινε Οικουμενικός Πατριάρχης. Ήταν σεμνός και ευλαβής προς τα θεία, αλλά θεωρούταν και λατινόφρων.

Κατά μία εκδοχή, όταν πέθανε ο Νεόφυτος Β΄, τοποτηρητής ανέλαβε ο Κύριλλος Λούκαρις, με σκοπό να παραμείνει Πατριάρχης. Ομάδα τεσσάρων ιεραρχών όμως, μεταξύ των οποίων και ο Τιμόθεος, υποσχέθηκαν αύξηση της ετήσιας φορολογίας της Εκκλησίας στα 8.000 γρόσια και κατάφεραν να εκλέξουν Πατριάρχη τον Τιμόθεο, εκθρονίζοντας τον Λούκαρι. Μόλις έγινε Πατριάρχης ο Τιμόθεος, κυνήγησε με ιδιαίτερη σκληρότητα τον Κύριλλο Λούκαρη. Το 1614 ανοικοδόμησε και επέκτεινε τον μικρό τότε Ναό του Αγίου Γεωργίου στο Φανάρι, όπου είχε μεταφερθεί το Πατριαρχείο από το 1601 και αγόρασε εφαπτόμενο κτήριο για νέο Πατριαρχικό Οίκο.

Αναφέρεται ότι ήταν φιλικός προς τη Ρώμη και ότι το 1615 έγραψε ένα γράμμα στον Πάπα Παύλο Ε΄, αναγνωρίζοντάς τον ως ανώτερο, αλλά δεν διακήρυξε ανοικτά και επίσημα υποταγή. Το 1615 επίσης συγκάλεσε Σύνοδο, με τη συμμετοχή του Πατριάρχη Ιεροσολύμων Θεοφάνη, και η οποία αποφάσισε την καθαίρεση του Μητροπολίτη Ουγγροβλαχίας Λουκά. Τον Μάρτιο του 1620 εξέδωσε σιγίλλιο, με το οποίο επικύρωνε την απόφαση της Σύναξης του Αγίου Όρους σχετικά με τα όρια μεταξύ των μονών Δοχειαρίου και Ξενοφώντος.

Πέθανε στην Κωνσταντινούπολη τον Μάρτιο του 1621 ή 1622, Μεγάλη Τετάρτη, και τάφηκε στη Μονή Καμαριώτισσας στη Χάλκη. Λέγεται ότι τον δηλητηρίασε ο Λούκαρης, κάτι το οποίο υποστηρίζουν πολλοί, αλλά δεν αποδείχτηκε ποτέ.
Θήβα

Η Θήβα (επίσης, και "Θήβες" στα αρχαία ελληνικά "Θῆβαι") είναι πόλη της Βοιωτίας, από τις αρχαιότερες της Ελλάδας, έδρα του Δήμου Θηβαίων. Σύμφωνα με την απογραφή του 2011, έχει 22.833 κατοίκους. Χτίστηκε κατά το μύθο από τον Κάδμο και έχει μεγάλη ιστορική και μυθολογική σημασία. Από τους πιο σημαντικούς Θηβαίους, ήταν ο Επαμεινώνδας, μεγάλος στρατηγός της αρχαιότητας που έκανε τη Θήβα ηγεμονεύουσα της Ελλάδας, και ο Πελοπίδας, ο αρχηγός του διάσημου Ιερού Λόχου.

Η ακρόπολη των Θηβών ονομαζόταν "Καδμεία", υποδηλώνοντας έτσι τον ιδρυτή της. Το πληθυντικό του ονόματος "Θῆβαι" οφείλεται στις περίφημες επτά πύλες της (επτάπυλη), που συνδέονται στενά με τον μύθο της Νιόβης.

Θήβαι, επίσης, κατά την αρχαιότητα, ονομαζόταν το σημερινό Καρνάκ της Αιγύπτου. Το όνομα αυτό φέρεται να είναι παραφθορά της αιγυπτιακής λέξης για την "πόλη".
Δαρείος Α΄ της Περσίας

thumb|Ανάγλυφο του Δαρείου του Μέγα στην Περσέπολη

Ο Δαρείος Α΄ της Περσίας ή Δαρείος ο Μέγας (αρχαία περσικά: "Dārayava(h)uš", 550 π.Χ. - 486 π.Χ.) ήταν βασιλιάς της Περσίας που βασίλευσε από το 521 π.Χ. έως το 486 π.Χ., ο οποίος ονομάστηκε «Μέγας Βασιλιάς». Πέθανε σε ηλικία 64 ετών. Ο Δαρείος και ο Κύρος θεωρούνται οι κορυφαίοι Πέρσες βασιλείς της δυναστείας των Αχαιμενιδών.Μια εκδοχή είναι ότι πέθανε από το κοντάρι του Θεμιστοκλή. Μετά το 486 πΧ ξεψυχησε στην Περσια
Ιωνία

Χάρτης της Ιωνίας, [[Χάρτα του Ρήγα]], [[1797]]
Στην αρχαιότητα, η Ιωνία ήταν η περιοχή της Μικράς Ασίας η οποία περιλάμβανε τις Ιωνικές αποικίες. Η περιοχή αυτή περιοριζόταν στο κεντρικό τμήμα της ανατολικής ακτής του Αιγαίου απέναντι από τα νησιά Χίο και Σάμο. Σταδιακά η Ιωνία ταυτίστηκε με ολόκληρη την περιοχή των ανατολικών παραλίων του Αιγαίου λόγω της μεγαλύτερης εμβέλειας των Ιωνικών πόλεων έναντι των άλλων ελληνικών πόλεων της περιοχής αυτής.
Βηθλεέμ

thumb|250px|Βηθλεέμ: Μέρος του τείχος που διαχωρίζει τη Δυτική Όχθη
Η Βηθλεέμ, Αραβ. بيت لحم (Μπαΐτ-Λαμ), (Μπέιτ-Λέχεμ, δηλ. «Οίκος Κρεατος»), είναι πόλη που ανήκει στα εδάφη της Παλαιστινιακής Αρχής.

Στον αρχαίο Ισραήλ υπήρχαν δύο πόλεις με το όνομα Βηθλεέμ. Η μία ανήκε στην εδαφική κληρονομία της φυλής Ζαβουλών ενώ η άλλη στην περιοχή της φυλής του Ιούδα που ονομαζόταν και Ιουδαία. Πολύ αργότερα συστάθηκαν με το όνομα «Βηθλεέμ» τρία Ιπποτικά Τάγματα (τα Βηθλεεμιτικά) χωρίς όμως να έχουν ιδιοκτησιακή σχέση με τον τόπο αυτό.
Είδος 8472

frame|Είδος 8472|right 
Στο φανταστικό σύμπαν του Σταρ Τρεκ (Star Trek), "Είδος 8472" (Species 8472) είναι το όνομα που δόθηκε από τους Μποργκ (Borg) σε μια εξωγήινη φυλή που κατοικεί στο "ρευστό" διάστημα.
Λιπώδης ιστός

Λιπώδης ιστός (σπαν. αδιπικός ιστός) (Αγγλ. "Adipose tissue") ονομάζεται στην ανατομία ο χαλαρός συνδετικός ιστός που αποτελείται από λιποκύτταρα (σπαν. "αδιποκύτταρα", αγγλ. "adipocytes"). H κύρια λειτουργία του είναι η αποθήκευση ενέργειας με τη μορφή λίπους. Δευτερεύοντες ρόλοι είναι η μηχανική προστασία των οστών και των εσωτερικών οργάνων και η θερμομόνωση του σώματος. Σχετικά πρόσφατα ανακαλύφθηκε ότι ο λιπώδης ιστός έχει και σημαντική ενδοκρινή, παρακρινική και αυτοκρινική δραστηριότητα καθώς έχει την ικανότητα να παράγει ορμόνες όπως η λεπτίνη], η ρεζιστίνη κ.α., παράγοντες φλεγμονής όπως ο TNF-α και ιντερλευκίνες.
Θέμις

Η Θέμις, σύμφωνα με την ελληνική μυθολογία, ανήκε στους Τιτάνες, τα τέκνα της Γαίας και του Ουρανού. Αποτελούσε την ανθρωπόμορφη προσωποποίηση της φυσικής και της ηθικής τάξης, καθώς και της εθιμοτυπίας. Η λέξη "θέμις" παράγεται από το ρήμα "τίθημι" και δηλώνει αυτό που έχει τεθεί, το ισχύον.
Ilyushin Il-62

Το Ilyushin Il-62 είναι ένα Σοβιετικό αεροσκάφος μεγάλων αποστάσεων. Η πρώτη πτήση έγινε το 1963 και μπήκε σε υπηρεσία με την Aeroflot το 1967. Η πρώτη εμπορική πτήση, ήταν (της Αεροφλότ πάντοτε) από την Μόσχα για Μόντρεαλ στις 15 Σεπτεμβρίου του 1967. Η ΝΑΤΟϊκή κωδική του ονομασία είναι "Classic".
Ανδρέας Κασής

<br>

Ο Ανδρέας Κασής ήταν Έλληνας ευεργέτης του 18ου αιώνα από την Αχαΐα.
Αντώνιος Καλαμογδάρτης

-->

Ο Αντώνιος Καλαμογδάρτης (Πάτρα 1810-Πάτρα 1856) ήταν πολιτικός, βουλευτής και ποιητής.
Κάθισμα της Παναγίας

Κάθισμα της Παναγίας ή Κάθισμα της Παναγιάς.

Αρχαίο χριστιανικό προσκύνημα καθοδόν από Ιερουσαλήμ προς Βηθλεέμ όπου κατά τη τοπική θρησκευτική παράδοση η Παρθένος Μαρία στάθμευσε για να αναπαυθεί. Αν και κανείς των Ευαγγελιστών δεν αναφέρει το γεγονός εν τούτοις το θρησκευτικό συναίσθημα πέριξ της παράδοσης αυτής, που όμως περιγράφεται στο απόκρυφο Ευαγγέλιο του Ιακώβου (Γ’ 17), ήταν τόσο ανεπτυγμένο που κάποια Πριγκίπισσα γνωστή με το όνομα «Ικελία», κατόπιν αδείας του Πατριάρχη Ιεροσολύμων Ιουβενάλιου, ανήγειρε το 451, κατ΄ άλλους πολύ νωρίτερα το 130, μέγα οκταγωνικό Ναό προς τιμή της Υπεραγίας Θεοτόκου ο οποίος έφερε στο κέντρο αυτού την πέτρα «το κάθισμα» της κατά παράδοση ανάπαυσης της Παναγίας.

Περί του Ναού αυτού υπάρχουν άφθονες μαρτυρίες μεταξύ των οποίων οι:
#Στο βίο του Αγίου Θεοδοσίου του Κοινοβιάρχου που παρέμεινε στο πέριξ του Ναού Μοναστήρι (Σιναΐτου Συμεώνος του Μεταφραστού) περί το 475.
#Στο κείμενο του προσκυνητή Θεοδοσίου το 530.
#Στην εξιστόρηση του Ρώσου προσκυνητή Δανιήλ περί το 1115 στο οποίο γίνεται λόγος για ερείπια του Ναού, η καταστροφή του οποίου τοποθετείται περί τον 8ο αι.

Στο Ναό αυτό φέρεται να τελούταν στην αρχή η εορτή της Κοιμήσεως της Θεοτόκου στις 15 Αυγούστου και αργότερα δύο ακόμη επίσημες εορτές στις 13 Αυγούστου και την 2α ή 3η Δεκεμβρίου (πιθανώς εορτή των Εισοδίων της Θεοτόκου που συμπίπτει σήμερα με το παλαιό ημερολόγιο). Μάλιστα η Ικελία φέρεται να είχε καθιερώσει και τελετή λαμπαδηφορίας.

Από τότε η παράδοση αυτή διεσώθη μέχρι σήμερα, προφορικά μεν με την υπόδειξη του χώρου και με πρόσθετες εκδοχές ότι εκεί στάθμευσαν και οι τρεις Μάγοι, αλλά και τελετουργικά καθότι ο Πατριάρχης Ιεροσολύμων οδεύοντας την παραμονή των Χριστουγέννων προς την Βηθλεέμ για την τέλεση της κατ΄ έτος πανήγυρης σε αυτό το χώρο σταθμεύει για να αναπαυθεί (όπως αναφέρεται σε πλείστες περιγραφές ανά τους αιώνες αλλά και σε επίσημα συγγράμματα παλαιών προσκυνητών).

Τη παράδοση αυτή με τον προσδιορισμό περίπου της ακριβούς θέσεως του ιστορικού αυτού Ναού ήλθε να επιβεβαιώσει και να αποκαλύψει η αρχαιολογική σκαπάνη που έφερε στο φως το αρχαίο αυτό προσκύνημα, που βρίσκεται εντός της κτηματικής περιουσίας του Πατριαρχείου Ιεροσολύμων («Ιερού Κοινού του Παναγίου Τάφου»)
Οι ανασκαφές αυτές άρχισαν το 1992 όπου μετά την αποκάλυψη μικρού μέρους των μωσαϊκών διακόπηκαν. Το καλοκαίρι του 1997 με την άδεια πλέον του Μακαριστού Πατριάρχη Ιεροσολύμων Διοδώρου Α', η Ισραηλινή Αρχαιολογική Αρχή ανέλαβε εκ νέου τις ανασκαφές του χώρου υπό την ευθύνη της αρχαιολόγου κ. Ρίνας Αβνέρ (ή Αβνάρ) οι οποίες απεκάλυψαν το «Κάθισμα» και ωραιότατα επιδάπεδα μωσαϊκά.

Το γεγονός αυτό θεωρήθηκε μεγάλης θρησκευτικής σημασίας στη χριστιανική κοινωνία συνδυαζόμενο χρονικά με την παραμονή της δισχιλιετούς επετείου από της Γεννήσεως του Θεανθρώπου.
Κατηγορία:Αγιοταφικά προσκυνήματα
Κατηγορία:Χριστιανικοί χώροι λατρείας
Ραούλ Χάουσμαν

Ο Ραούλ Χάουσμαν (Raoul Hausmann, 12 Ιουλίου 1886 - 1 Φεβρουαρίου 1971) ήταν Αυστριακός καλλιτέχνης, γεννημένος στη Βιέννη. Συνδέθηκε με το κίνημα του ντανταϊσμού και αποτέλεσε και ηγετική φυσιογνωμία της ομάδας των ντανταϊστών στο Βερολίνο.

Ασχολήθηκε κυρίως με τη ζωγραφική, τη γλυπτική και τη φωτογραφία. Θεωρείται ο εμπνευστής της τεχνικής του φωτομοντάζ, καθώς και του είδους των φωνητικών ποιημάτων που χρησιμοποίησαν ευρέως οι ντανταϊστές. Μετά το 1930 ασχολήθηκε ενεργά με τη φωτογραφία ενώ την περίοδο 1959-1964 αφοσιώθηκε περισσότερο στη ζωγραφική.



Κατηγορία:Αυστριακοί καλλιτέχνες
Ορθόδοξες χριστιανικές αδελφότητες

Ορθόδοξες χριστιανικές αδελφότητες ή εκκλησιαστικές οργανώσεις ονομάζονται οι ενώσεις ορθοδόξων πιστών που δημιουργήθηκαν στην Ελλάδα από τον 19ο αι. κατά τα αντίστοιχα προτεσταντικά πρότυπα αδελφοτήτων για να καλύψουν ανάγκες των χριστιανών, όπως η κατήχηση, η εκτύπωση εντύπων, η φροντίδα ενός προσκυνήματος, η οργάνωση πανηγύρεως κ.ά. Ονομάζονταν επίσης "θρησκευτικές οργανώσεις" ή "παραεκκλησιαστικές οργανώσεις" από τους πολέμιους αυτών. Οι αδελφότητες πολιτικοποιήθηκαν ως φορέας αντικομμουνιστικού αγώνα και στήριξης δεξιάς πολιτικής σε διάφορες περιόδους όπως ο Εμφύλιος Πόλεμος, οι εκλογές του 1961 και η Στρατιωτική δικτατορία στην Ελλάδα (1967 - 1974). Η ταύτισή τους με τη Χούντα οδήγησε σε βαθμιαία παρακμή και περιθωριοποίησή τους.
Δημήτριος Μάξιμος

Ο Δημήτριος Μάξιμος (1873 - 16 Οκτωβρίου 1955) ήταν Έλληνας οικονομολόγος, τραπεζίτης και πολιτικός, περισσότερο γνωστός για το σπίτι του, το οποίο αργότερα έγινε Πρωθυπουργική κατοικία.
Αρχαία ελληνική γλώσσα

Με τον όρο αρχαία ελληνική γλώσσα εννοείται μια μορφή της ελληνικής γλώσσας που ομιλείτο κατά τους αρχαϊκούς χρόνους και την κλασική αρχαιότητα. Στον όρο περιλαμβάνεται συνήθως και η μετακλασική εποχή της ελληνιστικής περιόδου. Ωστόσο, οι μεταλλάξεις της γλώσσας κατά την ελληνιστική περίοδο δικαιολογούν μεθοδολογικά την διακριτή θεώρησή της με τον όρο Ελληνιστική κοινή.

Η μελέτη της ελληνικής γλώσσας μέσα από τις πηγές που επιβιώνουν στην προφορική εκφορά της γλώσσας και τα γραπτά τεκμήρια, μας επιτρέπει να διατρέξουμε την εξελικτική πορεία της γλώσσας, να εντοπίσουμε την ινδοευρωπαϊκή της καταγωγή, τους αρχαϊσμούς, τα προελληνικά δάνεια και να επισημάνουμε την εμφάνισή της κατά τη μυκηναϊκή εποχή. Οι κύριες φάσεις της εξελικτικής πορείας που περιγράφουν την πορεία της αρχαίας ελληνικής γλώσσας είναι πέντε:

* Αρχαϊκή γλώσσα των μυκηναϊκών χρόνων, έτσι όπως καταγράφεται στη συλλαβογράμματη γραφή που οι αρχαιολόγοι ονομάζουν Γραμμική Β΄.
* Αρχαία ελληνική γλώσσα με την αλφαβητική γραφή και τις διαλέκτους της
* Ελληνιστική κοινή των ελληνιστικών και ρωμαϊκών χρόνων
* Μεσαιωνική γλώσσα του βυζαντινού ελληνισμού, κομβικό σημείο μετουσίωσης της ελληνικής κατά τον 15ο αιώνα.
Χανς Αρπ

O Ζαν Αρπ ή Χανς Αρπ ("Hans/Jean Arp", 16 Σεπτεμβρίου 1886 – 7 Ιουνίου 1966) ήταν γλύπτης, ζωγράφος και ποιητής γαλλο-γερμανικής καταγωγής. Συμμετείχε σε ορισμένα σημαντικά πρωτοποριακά καλλιτεχνικά κινήματα της Ευρώπης του πρώτου μισού του 20ού αιώνα. Μεγάλο μέρος του έργου του φιλοξενείται σήμερα στο Μουσείο Μοντέρνας και Σύγχρονης Τέχνης του Στρασβούργου, καθώς και στο Μουσείο Αρπ της Γερμανίας. Η δεύτερη σύζυγός του, Μαργερίτ Χάγκενμπαχ, οργάνωσε το Ίδρυμα Αρπ ("Fondation Arp"), που στεγάζεται στο σπίτι και εργαστήριο του Αρπ στο δάσος του Μεντόν, όπου έζησε για ένα διάστημα.
Βίνσεντ Σκιαβέλι

Ο Βίνσεντ Σκιαβέλι ("Vincent Andrew "Vince" Schiavelli", 11 Νοεμβρίου 1948 - 26 Δεκεμβρίου 2005) ήταν Αμερικανός ηθοποιός ιταλικής καταγωγής. Έγινε γνωστός με τους ρόλους που ερμήνευσε κυρίως στις ταινίες "Στη Φωλιά του Κούκου" και "Αόρατος Εραστής".
Μαντόνα

Η Μαντόνα Λουίζ Βερόνικα Τσικόνε (αγγλικά: Madonna Louise Veronica Ciccone, 16 Αυγούστου 1958)
είναι Αμερικανίδα μουσικός, τραγουδίστρια, συνθέτρια, στιχουργός, χορεύτρια, ηθοποιός και επιχειρηματίας. Κατά την διάρκεια της καριέρας της έχει κυκλοφορήσει πληθώρα επιτυχημένων δίσκων, μεταξύ των οποίων και τα πολυβραβευμένα "True Blue", "Like a Prayer", "Ray of Light" και "Confessions on a Dance Floor".

Είναι γνωστή για τη συνεχή ανανέωση της εικόνας και της μουσικής της, τα πρωτοποριακά μουσικά της βίντεο, την εκκεντρική και αμφιλεγόμενη προσωπικότητά της καθώς και την χρήση πολιτικών, θρησκευτικών και σεξουαλικών συμβόλων στη δουλειά της. Η πλειοψηφία των κριτικών έχει εγκωμιάσει τις ποικίλες μουσικές παραγωγές της, πολλές εκ των οποίων θεωρήθηκαν καινοτόμες για την εποχή τους. Ωστόσο, έχει δεχτεί δριμεία κριτική και ισχυρές αντιδράσεις από συντηρητικούς κύκλους και κυρίως από την Καθολική Εκκλησία, με την οποία έχει συγκρουστεί επανειλημμένα στο παρελθόν. Η μουσική και το στυλ της έχουν επηρεάσει πολλούς καλλιτέχνες ανά τον κόσμο και όλες τις νεότερες ποπ τραγουδίστριες. Θεωρείται ένα από τα μεγαλύτερα πολιτιστικά σύμβολα στην ιστορία και είναι γνωστή παγκοσμίως από τα 80's ως η «Βασίλισσα της Ποπ», λόγω της διαχρονικής επιτυχίας της στα μουσικά δρώμενα και της ικανότητάς της να προσαρμόζεται και να καθιερώνει νέες τάσεις στη mainstream μουσική πραγματικότητα. Έχει κερδίσει 7 Βραβεία Γκράμι (από συνολικά 28 υποψηφιότητες), 2 Χρυσές Σφαίρες, 31 βραβεία Billboard, 3 American Music Awards και 26 βραβεία MTV (από 113 υποψηφιότητες). Το 2008 εισήχθη στο Rock and Roll Hall of Fame, ενώ το 1999 η Ένωση Αμερικανών Παραγωγών Ηχογραφήσεων (RIAA) την ανηκύρηξε ως την πιο εμπορική γυναίκα τραγουδίστρια του 20ού αιώνα.

Σύμφωνα με τα περιοδικά "Time" και "Forbes", είναι μια από τις πιο ισχυρές γυναίκες του κόσμου και από το 2012 κατέχει πάνω από είκοσι ρεκόρ στο βιβλίο των Ρεκόρ Γκίνες. Είναι η γυναίκα καλλιτέχνης με τις περισσότερες #1 επιτυχίες στα διεθνή τσαρτς, ενώ έχει αναγνωριστεί ως η πιο επιτυχημένη τραγουδίστρια όλων των εποχών, έχοντας πουλήσει πάνω από 330 εκατομμύρια δίσκους παγκοσμίως. Το αμερικανικό μουσικό περιοδικό "Billboard" την κατέταξε στη δεύτερη θέση με τους πιο επιτυχημένους καλλιτέχνες στην ιστορία των Αμερικανικών charts, πίσω από το συγκρότημα των Beatles. Tο 2013, η περιουσία της είχε ξεπεράσει το 1 δισεκατομμύριο δολάρια, με αποτέλεσμα να θεωρηθεί η πιο ακριβοπληρωμένη μουσικός στον κόσμο.

Η περιοδεία της "Sticky & Sweet Tour" είναι η πιο κερδοφόρα περιοδεία από σόλο καλλιτέχνη όλων των εποχών, αφού τα κέρδη της έφτασαν τα 456 εκατομμύρια δολάρια. Με την επόμενη περιοδεία της "The MDNA Tour" κατάφερε να έχει τις δύο πιο επιτυχημένες περιοδείες από γυναίκα μουσικό με κέρδη πάνω από 318 εκατομμύρια δολάρια. Από το έτος 1990 μέχρι σήμερα, οι περιοδείες της έχουν αποφέρει πάνω από 1,5 δισεκατομμύρια δολάρια, με αποτέλεσμα να θεωρείται η καλλιτέχνης με τις πιο κερδοφόρες παγκόσμιες περιοδείες στην ιστορία.
Λευκίμμη

thumb|280px|Η λίμνη Κορισσίων κοντά στη Λευκίμμη
Η Λευκίμμη είναι κωμόπολη της νότιας Κέρκυρας και έδρα του ομώνυμου δήμου.

Η ευρύτερη περιοχή, που περιλαμβάνει τους Δήμους Λευκιμμαίων και Κορισσίων, εκτείνεται από την Μεσογγή και τον ομώνυμο ποταμό, ως το νοτιότερο άκρο της Κέρκυρας, τον Ασπρόκαβο (τον επονομαζόμενο "cavo bianco" της ενετικής εποχής). Η περιοχή αναφέρεται και είναι γνωστή από τα μεσαιωνικά χρόνια με την ονομασία "Alechimmo",στο στενό της Λευκίμμης είχε διεξαχθεί η περίφημη ναυμαχία μεταξύ των Κορινθίων και Αθηναίων κατά τον Πελοποννησιακό πόλεμο. Σε αντίθεση με την υπόλοιπη Κέρκυρα, δεν είναι ορεινή, έχει χαμηλούς λόφους με ελιές, και στα πεδινά καλλιεργούνται εσπεριδοειδή και αμπελώνες με κρασί γνωστό στην Κέρκυρα. Έχει πολλά χωριά διάσπαρτα σε καθε γωνιά της, οικισμούς σε πράσινο φόντο και παραλίες. Επίσης έχει τουριστικές περιοχές οπως ο Άγιος Γεώργιος στις Αργυράδες, ο Κάβος, με μεγαλύτερη κίνηση κατά την καλοκαιρινή περίοδο, η παραλία του Μαραθιά, ο Μάλτας ή Αγια Βαρβάρα, το Γαρδένο, θέρετρο για ήρεμες διακοπές,η Μπούκα. Υπάρχει η ομώνυμη πόλη της Λευκίμμης, ένας εκτεταμένος συνοικισμός από πολλές γειτονιές, όπως οι Ριγγλάδες, οι Αναπλάδες, οι Άγιοι Θεόδωροι, το Ποτάμι με το κανάλι του, και τα Μελίκια. 

Στη Λευκίμμη βρίσκεται η λίμνη Κορισσίων που συνδέεται με ένα στενό δίαυλο με την θάλασσα και βρίσκεται κοντά στην παραλία του Χαλικούνα. Κοντά στον Κάβο βρίσκεται ο Αρκουδίλας, με ένα παλιό μοναστήρι. Η Λευκίμμη διαθέτει λιμάνι που εξυπηρετεί πολύ κόσμο και συνδέεται με το λιμάνι της Ηγουμενίτσας. Στην Λευκίμμη βρίσκονται αλυκές με πολύ καλής ποιότητας αλάτι. Στην ευρύτερη περιοχή ανήκουν ακόμα η Μπούκαρη όπου προσφέρεται φρέσκο ψάρι, και το ορεινό χωριό Χλωμός. Οι Λευκιμμιώτες έχουν μια ιδιαίτερη ντοπιολαλιά και τοπική ενδυμασία. Στους δρόμους θα συναντήσει κανείς γυναίκες να κουβαλούν με ισορροπία δοχεία στο κεφάλι.
Βασιλική της Γεννήσεως

Η Βασιλική της Γεννήσεως είναι χριστιανικός ναός που βρίσκεται στην Αγία πόλη της Βηθλεέμ στην Παλαιστίνη. Ο ναός αυτός είναι ο δεύτερος κατά σειρά τόπος προσκυνήματος του Χριστιανισμού μετά από εκείνον της Αναστάσεως. Θεωρείται ο τόπος γέννησης του Ιησού από τους χριστιανούς από το 2ο αιώνα.

Στις 5 Μαρτίου 2020, λίγες ημέρες πριν τον εορτασμό της Ανάστασης του Κυρίου και με αφορμή τις τραγικές συνέπειες από την ραγδαία εξάπλωση της Πανδημίας κορονοϊού 2019–20, ανακοινώθηκε από εκκλησιαστικό αξιωματούχο ότι η Βασιλική της Γεννήσεως στη Βηθλεέμ θα κλείσει για «προληπτικούς λόγους», έπειτα από τον εντοπισμό ύποπτων κρουσμάτων.
Προύσα

Η Προύσα (Τουρκικά: Bursa, "Μπούρσα") είναι η πρωτεύουσα της ομώνυμης Περιφέρειας Προύσας στη Βορειοδυτική Τουρκία. Με πληθυσμό 2.562.828 κατοίκους (2018), είναι η τέταρτη μεγαλύτερη πόλη της Τουρκίας. Η πόλη είναι γνωστή για τα χιονοδρομικά κέντρα του όρους Ουλού (= Όλυμπος της Μυσίας), τα μαυσωλεία των Οθωμανών Σουλτάνων, και την εύφορη πεδιάδα που την περιβάλλει. Η πόλη κατέχει σημαντική θέση στην γαστρονομία της Τουρκίας, όχι μόνον για τις σπεσιαλιτέ της (π.χ. "İskender Kebap" = που πήρε το όνομά του από τον δημιουργό του Ισκεντέρ Ισκεντερόγλου), αλλά και για την ζαχαροπλαστική της: ξεχωριστή θέση έχουν τα "μαρόν-γκλασέ", δηλ. ζαχαρωμένα κάστανα (τουρκ. "Kestane Şekeri"), ενώ η αλυσίδα Καφκάς είναι από τα πιο παλιά ζαχαροπλαστεία. 
Η πόλη είναι γνωστή για την αρχιτεκτονική της. Υπάρχουν πολλά όμορφα και σημαντικά κτήρια: Το σπίτι του Κεμάλ Ατατούρκ, αρχαιολογικό μουσείο, το Ουλού Τζαμί κ.ά. Εδώ επίσης βρίσκεται ένα από τα πιο όμορφα τεμένη της Τουρκίας, το Πράσινο Τζαμί (Yeşil Camıı).

Κοινότητες: Οσμανγαζή, Νιλουφέρ, Ιζνίκ Μουσταφακεμαλπασά, Κελές, Γιλντιρίμ, Τζεμλίκ, Καρατσαμπέι, Ορχανγαζή, Γενισεχίρ, Ινεγκόλ.

Η Προύσα είναι η καρδιά της Τουρκικής αυτοκινητοβιομηχανίας, όπου η Ιταλική FIAT και η Γαλλική Renault έχουν τα εργοστάσια τους. Τα μοντέλα της FIAT και της Alfa Romeo κατασκευάζονται από την Tofaş. 

Η Προύσα έχει ένα από τα μεγαλύτερα πανεπιστήμια της χώρας, το Πανεπιστήμιο Ουλουντάγ, το οποίο έχει Ιατρική Σχολή, Πανεπιστημιακό Νοσοκομείο, Γεωπονική Σχολή, Αρχιτεκτονική Σχολή, Σχολή Εκπαίδευσης, Νομική Σχολή, Σχολή Τεχνών και Επιστημών, Θεολογική Σχολή, Σχολή Οικονομικών και Διοικητικών Επιστημών κ.τ.λ. Κάθε χρόνο, το Πανεπιστήμιο Ουλουντάγ διοργανώνει το μεγαλύτερο φοιτητικό φεστιβάλ της χώρας, με ομιλίες και πολλές εκδηλώσεις. Επίσης δυτικά της Προύσας (προάστιο) βρίσκεται η Ακαδημία της Τουρκικής Αστυνομίας και Στρατοχωροφυλακής.Επίνειο της Προύσας είναι τα Μουδανιά που βρίσκονται ακριβώς βόρεια. Στην ενδιάμεση απόσταση δυτικά της εθνικής οδού βρίσκεται το αεροδρόμιο της Προύσας.